રાજકોટ શહેરમાં દિવસેને દિવસે વધતા જતા ઢોરના ત્રાસને લઈ શહેરીજનો ત્રાસી ગયા છે, એક તરફ મનપા દ્વારા રખળતા ઢોર પર કડક નિયમો બનાવાય છે, જ્યારે બીજી તરફ મનપાના જ કર્મચારીઓ આ કડક નિયમો પાળવામાં માનતા જ નથી અને રખળતા ઢોર પકડવા નર્યું નાટક કરે છે, મનપાની ઢોર પકડવાની ટીમ ફરિયાદના આધારે ઢોર પકડવા જાય તો છે પણ મોટે ભાગે ખાલી હાથે જ પાછી ફરી જાય છે, અને ક્યાંકથી દેખાવ પુરતા એકાદ બે ઢોર પકડીને ચાલતી પકડી લે છે, શેરીઓ અને ગલીઓમાં રખળતા ઢોરથી અનેક વખત લોકોને મોટી હાલાકી ભોગવી પડતી હોય છે અને અનેક્વાર આ રખળતા ઢોરથી કેટલાય વૃદ્ધોને પણ જીવ ગુમાવવો પડ્યો છે, તો કેટલીક વખત જાન-માલનું નુકશાન પણ ભોગવવું પડે છે, ત્યારે મનપાના અધિકારીઓ આ નુકશાન પોચાડતા ઢોર સામે કામગીરી કરવાની જગ્યાએ ઢોર પકડવાના બહાને સોસાયટીઓમાં આટો મારી પરત ફરી જાય છે.